李幸倪半天吊4個鐘嗌辛苦
歌手李幸倪（Gin Lee）昨日現身電台宣傳今年第二首派台歌《告別煤氣燈》，預告新歌陸續有來，她謂：「之前首《Diff.》喺2月尾推出，我都希望承接去年個勢，一年推出5首歌，繼續勤力出歌。」她指新歌主題圍繞情緒勒索，憶起曾遇上類似不快經歷：「向好尊重嘅前輩問意見，佢哋或者想敷衍我，就叫我唔好發明星夢，不過我係『打不死嘅小強』，因為有呢份精神，我先可以繼續做歌手。」
Gin Lee又透露日前拍MV時，得知可一嘗吊威吔滋味時大叫「好正」，可是被凌空吊高逾4小時後就知辛苦，表示因長時間做懸浮在半空、頭向後仰的動作令她有反胃感覺，幸好忍得住沒有嘔吐。事後她忍不住跟導演大呻吊威吔是「可一不可再」。